Fjöruverðlaunin , bókmenntaverðlaun kvenna , voru afhent við hátíðlega athöfn í Höfða 15. janúar 2020 . Verðlaunin hlutu : Í flokki fagurbókmennta : Svínshöfuð eftir Bergþóru Snæbjörnsdóttur ( Benedikt bókaútgáfa ) Í flokki fræðibóka og rita almenns eðlis : Jakobína : Saga skálds og konu eftir Sigríði Kristínu Þorgrímsdóttur ( Mál og menning ) Í flokki barna - og unglingabókmennta : Kennarinn sem hvarf eftir Bergrúnu Írisi Sævarsdóttur ( Bókabeitan ) Þetta í fjórtánda sinn sem Fjöruverðlaunin eru veitt og í sjötta sinn síðan borgarstjóri Reykjavíkur , bókmenntaborgar UNESCO , gerðist verndari verðlaunanna og bauð Dagur B. Eggertsson gesti velkomna og afhenti verðlaunahöfum blóm . Verðlaunahafar fá verðlaunagripi gerða af listakonunni Koggu . Rökstuðningur dómnefnda Svínshöfuð eftir Bergþóru Snæbjörnsdóttur ( Benedikt bókaútgáfa ) Svínshöfuð eftir Bergþóru Snæbjörnsdóttur er ljómandi vel skrifuð og margþætt skáldsaga . Þar fléttast saman sögur ólíkra persóna ; eldri manns sem elst upp við Breiðafjörð , húsmóður í Kópavogi og ungs innflytjanda frá Kína . Jakobína : Saga skálds og konu eftir Sigríði Kristínu Þorgrímsdóttur ( Mál og menning ) Jakobína , saga skálds og konu , segir frá lífi og starfi Jakobínu Sigurðardóttur rithöfundar . Kennarinn sem hvarf eftir Bergrúnu Írisi Sævarsdóttur ( Bókabeitan ) Bergrún Íris Sævarsdóttir er fjölkunnug mjög enda bæði afbragðs listakona og rithöfundur . Persónurnar virðast við fyrstu sýn fremur einfaldar og staðlaðar en þegar á reynir eru þær ekki byggðar upp af staðalímyndum heldur verða þær lifandi og margræðar þegar á frásögnina líður rétt eins og frásögnin sjálf . Bygging bókarinnar ásamt persónusköpun fleytir þessari heildstæðu sögu hátt og færir Bergrúnu Írisi Sævarsdóttur Fjöruverðlaunin 2020 .